Дзяржаўная ўстанова адукацыі

“Паставіцкая сярэдняя школа”

**Інтэрактыўная гульня**

**“Мову родную шануйце”**

Падрыхтавала і правяла

настаўніца беларускай мовы і літаратуры

Ісаенка Кацярына Юр’еўна

аг. Паставічы, 2021

**Інтэрактыўная гульня “Мову родную шануйце”**

**Мэта:** актывiзаваць дзейнасць вучняў па авалоданні беларускай мовай.

**Задачы:**

* навучальная: замацаваць і паглыбіць веды аб роднай мове, выдатных пісьменніках краіны;
* развіццёвая: развіваць памяць, мысленне, уважлівасць, уменне паслядоўна выказваць свае думкі;
* выхаваўчая: выхоўваць павагу да роднага слова.

**Удзельнікі:** вучні 7-8 класаў.

**Абсталяванне:** мультымедыйны праектар, карткі, фотаздымкі, прэзентацыя.

**План (этапы падрыхтоўкі і правядзення):**

1. Выбар тэмы.

2. Вывучэнне літаратуры па тэме мерапрыемства.

3. Напісанне сцэнарыя мерапрыемства.

4. Падрыхтоўка абсталявання і памяшкання.

5. Падрыхтоўчая работа з вучнямі.

6. Правядзенне пазакласнага мерапрыемства.

7. Рэфлексія.

**Ход мерапрыемства**

**1. Арганізацыйны момант (3-5 хвілін).**

*“Родная мова – гэта першая крыніца, праз якую мы пазнаем жыццё і акаляючы нас свет”,-  лічыў Я.Колас*

**Яшчэ ў далёкай старажытнасці людзі здабывалі агонь, прыручалі жывёл, навучыліся апрацоўваць зямлю, вырошчваць ураджай, будаваць масты, вадзіць па вадзе караблі… Буйнейшымі заваёвамі чалавечага розуму ў пазнейшыя часы сталі паравая машына, электрычнасць, радыё, самалёты. А яшчэ пазней вялікім цудам з’явіліся штучныя спадарожнікі Зямлі, касмічныя караблі і выхад чалавека ў космас…**

**Але ўсё гэта стала магчымым, бадай, таму, што ў людзей даўным-даўно з’явілася мова. Менавіта яна вывела чалавечы свет розуму.  
Мова... Наша родная мова... Колькі мілагучнасці, таемнасці ў гэтым слове. Залатыя лісцікі на дрэвах, кожная птушка, кожная кветка і, канешне, чалавек — усе маюць сваю мову. «Самы найвялікшы і бясспрэчны закон жыцця — гэта людская мова, праз якую чалавек стаў вышэй за ўсіх істот пад сонцам», — пісаў знакаміты Янка Купала. Сапраўды, чалавечую мову нельга параўнаць з мовай птушак, жывёл, раслін. Яна з'яўляецца больш прыгожай, мілагучнай, дзякуючы ёй людзі размаўляюць, вучацца, дасягаюць сваёй мэты. Роднае слова з’яўляецца адным з самых вялікіх здабыткаў кожнага народа. Яго з пашанай называюць люстэркам культуры і формай яе існавання. Родная мова з’яўляецца формай існавання і захавання народных традыцый, звычаяў, духоўных скарбаў, спосабам і сродкам развіцця нацыянальнай культуры.  
Але нашу родную мову трэба аберагаць, трэба не саромецца яе. Памятаеце, як у далёкія часы пакутавалі людзі, якім трэба было адрачыся ад роднай мовы, ад радзімы. Цяпер мы павінны адстойваць свае нацыянальныя інтарэсы.  
Мова — гэта душа народа. Нагадаем словы народнага песняра Янкі Купалы: “Гэта душа душы беларуса — мова зраслася з ім, як зрастаецца са сваім коранем дрэва. Падкапайце яго, абсячыце дазвання яго корань — дрэва засохне, перастане жыць”.**

**Купала сцвярджаў, што вырачыся роднага слова — тое ж самае, як вырачыся роднай маці. І ачуняць, глянуць па-арлінаму смела, на думку песняра, мы зможам толькі тады, калі пад кожнай страхой, кожным дахам зойме пачэснае месца наша родная беларуская кніжка.**

**На вялікі жаль, мы рэдка задумваемся пра свае карані. А, магчыма, каб задумваліся, былі б болей памятлівымі, болей абачнымі і адказнымі, з большай цеплынёй ставіліся да людзей, што пакінулі нам вялікую спадчыну — нашу мову.**

**2.  Асноўны этап (35 хвілін).**

      Вось сёння мы будзем разам вучыцца мове, далучацца да невычэрпных крынiц  лiтаратуры, народнага мастацтва.

      Для правядзення нашай гульні прапаную падзяліцца на 2 каманды.

**Заданне “Рамонак”.**

      У кожнай каманды на сталах размяшчаюцца пялёсткі рамонкаў. Белыя пялёсткі з тлумачэннем тэрміна, неабходна абдумаць яго, і выбраць зялёны лісток, які з'яўляецца адказам. Падабраўшы лісця да пялёсткаў, мы заслухаем вашы выказванні.

Прапануем ўспомніць:

1. Слова - асноўная лексічная адзінка, якая выказвае паняцце.

2. Гаворка - індывідуальны псіхафізіялагічных працэс чалавека, найважнейшая творчая псіхічная функцыя; працэс зносін людзей паміж сабой пры дапамозе мовы.

3. Развіццё маўлення - творчы працэс, які фарміруецца ў выніку ўспрымання гаворкі дарослых, уласнай маўленчай актыўнасці і элементарнага ўсведамлення з'яў мовы і гаворкі.

4. Слоўнікавая праца - ўзбагачэнне, пашырэнне, актывізацыя слоўнікавага запасу дзяцей.

5. Актыўны слоўнік - словы, якія гаворачы не толькі разумее, але і ўжывае (больш ці менш часта).

6. Пасіўны слоўнік - словы, якія гаворачы на дадзенай мове разумее, але сам не ўжывае.

Як жа развіць  беларускую гаворку, узбагаціць слоўнік мы даведаемся выконваючы падрыхтаваныя заданні.   Найлепшым яго узорам з'яўляюцца творы вуснай народнай творчасці       Прыказкі – неацэнны моўны  скарб   беларускай нацыі.  Мудрыя па сэнсу, сціплыя,  вобразныя, высокамастацкія па форме прыказкі і прымаўкі глыбока западаюць  у душу дзіцяці. Яны лёгка запамінаюцца, упрыгожваюць мову таго, хто імі карыстаецца. І самае важнае, як усё прыгожае, прыказкі выхоўваюць эстэтычнае пачуццё мовы, любоў да яе. Апрача таго прыказкі і прымаўкі вучаць вобразна думаць.

      І я прапаную заданне: **“Дапоўні прыказку”.**

     На лістах паперы напісаны пачатак прыказкі, вам неабходна  дапісаць другую яе частку.

*Людзей слухай,….****а свой розум май.***

*Не зведаўшы броду,….* ***не лезь у воду****.*

*З разумным павядзешся – розуму набярэшся,….* ***а з дурнем і свой страціш.***

*Дзе стары бурчыць,….* ***малады прамаўчыць****.*

*Са свайго языка спусціш –….****на чужым не зловіш****.*

*Як гукнеш, …****так і адгукнецца****.*

*Не рабі ліхога….* ***і не бойся нікога****.*

*Хто бацьку і маці зневажае,…* ***той дабра не мае.***

*Не той друг, хто мёдам мажа, …****а той, хто праўду ў вочы кажа.***

        У мове вылучаецца вялікая колькасць прыказак і прымавак, што ўяўляюць сабой калькі іншамоўных выразаў – копіі, створаныя па мадэлі чужой мовы, але з роднага матэрыялу.

**Заданне: “Падбярыце міжмоўныя пары прыказак”.**

1. Дарагое яечка да Вялікадня.  Дорога ложка к обеду.

2. Гуляй, гуляй, ды дзела не кідай. Делу время – потехе час.

3. Любіш паганяць – любі і каня гадаваць. Любишь кататься – люби и саночки возить.

4. Скончыў работу — гуляй у ахвоту = Перш папрацуй, а тады й патанцуй = Службу справіў — і гуляй. Сделал дело — гуляй смело.

5. Ляжачыя і грошы ржавеюць .Под лежачий камень и вода не течет.

6. Конь вырвецца — здагоніш, а слова вырвецца — не зловіш = Выказанага слова да губы не вернеш = Са свайго языка спусціш — на чужым не зловіш. Слово не воробей: вылетит — не поймаешь.

7. Слова — вецер, а пісьмо — грунт = Што напісана пяром, не выйме і сякера. Что написано пером, того не вырубишь топором.

8. Хоць у будане жыць, абы з каханым быць — Хоць пад лаўкаю сядзець, абы на харошага глядзець. С милым рай и в шалаше.

9. Без мукі няма навукі. Цяжка ў школе, дык лёгка ў полі. Тяжело в учении, легко в бою.

10. Не будзь ласы на чужыя каўбасы. На чужой каравай рот не разевай.

11. Хто чужога жадае, часта сваё пакладае = Не ганіся за чужым, не трэба будзе плаціць сваім = Чужое ўзяць — сваё згубіць = Не бяры чужога: аддасі сваё = Ты па чужое, а чорт па тваё. Кто чужого желает, скоро своё потеряет.

12. Чалавек без сяброў, што печ без дроў = Няма грошай — не бяда, як сяброў грамада = Лепш сто сяброў, чым сто рублёў. Не имей сто рублей, а имей сто друзей.

13. Ведаў Бог, што не даў свінні рог = Не дай Бог свінні рог = Бачыў Бог, што не даў свінні рог, бо ўвесь свет спарола б. Бодливой корове Бог рог не даёт.

14. Прыйдзе, тата, і наша свята = Будзе і на вашай вуліцы кірмаш = Будзе і на маім рынку торг (кірмаш). Будет и на нашей улице праздник.

15. Цікаўнай Амілі нос прышчамілі. Любопытной Варваре на базаре нос оторвали.

16. Калі ўлез у душу, не кажы не магу. Взялся за гуж, не говори, что не  дюж.

17. У ціхім балоце чэрці растуць. В тихом омуте черти водятся.

18. Дзе шчырая праца – там густа,а дзе лянота – там пуста.  Труд кормит, а лень портит.

19. - Як баба да дзеда, так i дзед да бабы.  Долг платежом красен  
20. - Гавораць, гамоняць, ды ня ведаюць, дзе звоняць. Слышал звон, да не знает, где он.

**Заданне: “Хуткамоўкі”.**Хуткамоўку неабходна прачытаць ціха, звычайным голасам і моцна кожны раз ускараючы тэмп.

*Адна сарока, адна марока, сорак сарок, сорак марок.*

*Перапілі, пераелі, пералушчылі, перапаролі, перамалолі, ператрушчылі.*

*Каласы каласавалі, каласавалі, выкаласавалі.*

*Дзяды і дзядзькі на дзядзінцы дзялілі дзялянкі.*

*Белы бусел баіў байку беламу зайку.*

**3. Заключны этап (5 хвілін).**

**-** Вось і скончылася наша мерапрыемства. Спадзяюся, што кожны з вас адкрыў нешта новае для сябе. Дзякуй за ўдзел! Да пабачэння!